proxectonos/corpus_dominio_legal_administrativo_tmp huggingface dataset:
CESIÓN GRATUÍTA Á XUNTA DE GALICIA DE DÚAS PARCELAS DE TITULARIDADE MUNICIPAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 01/03/2023)

Cesión gratuíta á Xunta de Galicia de dúas parcelas de titularidade municipal O Concello de Lalín está a tramitar o expediente para a cesión de dúas parcelas de titularidade municipal á Xunta de Galicia para a construción dun edificio onde albergar dependencias administrativas da Consellería do Medio Rural, co obxecto de facilitar o acceso dos veciños da comarca do Deza aos servizos de extensión agraria, de extinción e prevención de incendios forestais, servizos veterinarios, entre outros, que se centralizarían nas ditas dependencias. O Pleno da Corporación Municipal, na sesión ordinaria celebrada o día 24 de febreiro de 2023, acordou modificar o acordo relativo a dita cesión, adoptado na sesión celebrada o día 28 de outubro de 2022. De conformidade co procedemento establecido no artigo 110 do Real decreto 1372/1986, do 13 de xuño, polo que se aproba o Regulamento de bens das entidades locais, exponse o dito expediente ao público polo prazo de quince días contados desde o seguinte ao da inserción deste anuncio no BOP para que poida ser examinado e presentar, se é o caso, alegacións e reclamacións a el. Cualificación urbanística das parcelas: equipamentos do solo urbano conforme o Plan Xeral de Ordenación Municipal e categoría administración pública e/ou servizos públicos. Parcela EQ-24a; resultante do proxecto de compensación do Plan Parcial SUE-4. Estrada de Lugo. Referencia catastral: 3144701NH7234S0001XD. Superficie: 1.682,51 m2. Lindeiros: norte, EL-23; sur, RV-26; leste, EQ-24b e oeste, EL-23 e RV-26. Parcela EQ-24b; resultante do proxecto de compensación do Plan Parcial SUE-4. Estrada de Lugo. Referencia catastral: 3144701NH7234S0001ID. Superficie: 952,38 m2. Lindeiros: norte, EL-23; sur, RV-26; leste, EL-23 e oeste, EQ-24a. Destino das parcelas cedidas: construción pola Xunta de Galicia dun edificio de servizos integrados da Xunta de Galicia, Consellería do Medio Rural. Lalín, 24 de febreiro de 2023. O Alcalde. José Crespo Iglesias
APROBACIÓN INICIAL ORZAMENTO 2023
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Presupostos e cadros de persoal, 11/07/2023)

Aprobado inicialmente en sesión ordinaria do día oito de marzo de 2023, o Orzamento Xeral, Bases de Execución, para o exercicio económico 2023, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias da Entidade Local para que se formulen as alegacións que se estimen pertinentes. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. DOCUMENTO ASINADO ELECTRONICAMENTE
PADRÓN MUNICIPAL TAXA USO BENS E INSTALACIÓNS MUNICIPAIS DOS MERCADOS 4T2023
ADMINISTRACIÓN LOCAL — Municipal — Bueu (Recadación, 26/12/2023)

Aprobado mediante Resolución da Alcadía o Padrón Municipal da Taxa polo uso dos bens e instalacións municipais dos Mercados referido ó 4º Trimestre de 2023 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 2 de xaneiro ó 4 de marzo do 2024, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 4 de marzo do 2024 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 66. Os contribuíntes que a 2 de febreiro do 2024 non recibisen nos seus domicilios os instrumentos de ingreso disporán do mesmo prazo, para solicitalos na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. (Documento asinado dixitalmente a marxe)
CONVOCATORIA ASEMBLEA XERAL EXTRAORDINARIA
SECCIÓN NON OFICIAL —  — Comunidad de Usuarios de San Xosé de Ribarteme (Outros documentos, notificacións e informacións públicas, 12/07/2023)

COMUNIDADE DE USUARIOS DE AUGAS DE SAN XOSÉ DE RIBARTEME (As Neves) convoca a tódolos usuarios/as a Asamblea Xeral Estrordinaria que se celebrará no grupo escolar o sábado día 22 de xullo de 2023 ás 10:30 da mañán en primeira convocatoria, e as 11:00 horas (de mañán) en segunda convocatoria, co seguinte ORDE DO DÍA: 1) Elección dos membros do xurado, 2) Estado das instalacións, Ordenanzas e reglamentos para todos os mananciais e comuneiros, 3) Actualización das cuantías económicas para as infraccións, sancións e alta de novos comuneiros 4) Rogos y preguntas.
CREACIÓN DA COMISIÓN DE HONORES, DISTINCIÓNS E CULTURA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 31/07/2023)

Polo Pleno da Corporación Municipal do Concello de Forcarei, en sesión extraordinaria organizativa celebrada o día 17 de xullo de 2023, e de acordo cos artigos 20.1. c) da Lei 7/1985 de 2 de abril, e no artigo 59.2. d) da Lei 5/97, de 22 de xullo, de Administración Local de Galicia, asi como nos artigos 124 e 125 do R. D. 2568/1986, de 28 de novembro, adoptouse o seguinte: Primeiro.- A creación da COMISIÓN DE HONORES, DISTINCIÓNS E CULTURA, prevista no artigo 124 e seguintes do Real Decreto 2568/1986, de 28 de novembro. Segundo.- Correspóndelle a la Comisión de Honores, Distincións e Cultura o exame, estudio e informe das propostas de honores e distincións previstas no Regulamento Municipal en vigor, así como outros aspectos da vida cultural que teña lugar neste Concello. Terceiro.- Esta Comisión estará constituída por sete (7) membros, (incluída a Presidenta), gardando a proporcionalidade existente nos Grupos Políticos da Corporación, de tal xeito que o Grupo Municipal do PSdeG-PSOE, que ten cinco membros, estea representado por tres vocais, sendo presidenta a Sra. Alcaldesa, o Grupo Municipal do Partido Popular, que ten cinco membros, estea representado por tres vocais, e o Grupo Mixto que ten un membro, estea representado por un vocal. As propostas de adscrición á Comisións deberán presentarse no Rexistro Xeral do Concello mediante escrito asinado polo voceiro do respectivo Grupo Político, debendo nomear os vocais titulares e suplentes que as integren.» Cuarto.- Aprobar a cantidade de setenta (70,00) euros por asistencia de cada Concelleiro/a ás sesións da Comisión. DOCUMENTO ASINADO ELECTRONICAMENTE
CORRECIÓN DE ERROS DE ANUNCIO NOMEAMENTO AUXILIAR ADMINISTRATIVA EN REXIME DE INTERINIDADE
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 25/01/2023)

Advertido erro no anuncio do nomeamento dunha auxiliar administrativa e réxime de interinidade o 3 de xaniero de 2023 publicado no BOP Núm.2, procédese á súa corrección. Por Resolución de Alcaldía de data 28 de novembro de 2022, unha vez concluído o procedemento de selección para cubrir unha praza de auxiliar administrativo/a vacante no Concello, en réxime de interinidade, mediante o sistema de oposición, efectuouse o nomeamento de TERENCE CHARLES SEVERIANO DOBROVOLSKYY ***4621**. O que se fai público aos efectos do disposto no artigo 60 da Lei 282015, de 29 de abril, do Emprego Público de Galicia, e do artigo 62.1. b) do texto refundido da Lei da Estatuto Básico do Empregado Público aprobado por Real Decreto Lexislativo 5/2015, de 30 de outubro. Caldas de Reis, O alcalde – presidente, Juan Manuel Rey Rey Documento asinado electrónicamente
PADRÓNS FISCAIS DO SERVIZO DE AXUDA NO FOGAR MARZO-ABRIL DE 2022
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 28/02/2023)

Mediante Decreto de Alcaldía de data 21 de febreiro de 2023 aprobáronse os padróns fiscais de taxa pola prestación do servizo de axuda no fogar en libre concorrencia e dependencia correspondentes aos meses de marzo e abril de 2023, por importe de 5.024,25.-€ e 5.128,30.-€ respectivamente, os cales se expoñen ao público para a súa notificación colectiva dacordo co establecido no artigo 102.3 de Lei 58/2003 de 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo os padróns estarán a disposición dos interesados a efectos de reclamacións. Contra o acto de aprobación dos padróns e das liquidacións incorporadas a éstes, os contribuintes e, en xeral, os interesados, poderán interpor os seguintes recursos: 1.- Reposición, perante a Alcaldía deste Concello, no prazo dun mes contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición se non o fose.3.- Poderá interporse calquera outro recurso que os interesados consideren oportuno. Forcarei, 21 de febreiro de 2023 A ALCALDESA, Verónica Pichel Guisande. (Documento asinado eletrónicamente)
CONVOCATORIA DO PROCESO SELECTIVO PARA A FORMACIÓN DUNHA BOLSA DE EMPREGO PARA O POSTO DE TÉCNICO DE MEDIO AMBIENTE
ADMINISTRACIÓN LOCAL — Municipal — Rosal, O (Persoal, oposicións, 31/01/2023)

Por Resolución de Alcaldía, Decreto núm.2023-0028, de data 17 de xaneiro de 2023, resolveuse a aprobación das bases reguladoras e convocatoria do proceso selectivo para a formación dunha bolsa de emprego para o posto de Técnico de Medio Ambiente, mediante o sistema de concurso oposición. As persoas que desexen participar neste proceso selectivo deberán presentar unha instancia, cuxo modelo se facilitará na Oficina de asistencia en materia de rexistros do Concello e se atopará habilitado como trámite na Sede Electrónica (https://orosal.sedelectronica.es), xunto ca documentación esixible de acordo cas Bases reguladoras do proceso selectivo. A presentación de solicitudes realizarase, preferentemente, a través da Sede Electrónica do Concello, a través do trámite habilitado ao efecto, de xeito presencial na Oficina de asistencia en materia de rexistros do Concello ou en calquera das formas establecidas no art.16.4 da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 20 días hábiles, a partir do día seguinte á publicación do anuncio da convocatoria no Boletín Oficial da Provincia de Pontevedra. As bases publicaranse íntegramente no taboleiro de anuncios da Sede Electrónica do Concello de O Rosal (https://orosal.sedelectronica.es), no Portal de Transparencia do Concello https://orosal.sedelectronica.es/transparency) e na páxina web municipal (https://orosal.gal/). A ALCALDESA Ánxela Fernández Callís
EXPOSICIÓN INICIAL Ó PÚBLICO DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 01/CE/2023-FD, DENTRO DO ORZAMENTO DO ACTUAL EXERCICIO DA FUNDACIÓN PÚBLICA DE SERVIZOS DEPORTIVOS MUNICIPAIS
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 03/10/2023)

Aprobado inicialmente polo Pleno da Corporación, en sesión ordinaria celebrada o día 28 de setembro de 2023, o expediente de modificación de crédito por crédito extraordinario Nº 01/CE/2023-FD por importe de 268.979,93€, financiado con cargo ao Remanente Líquido de Tesourería para Gastos Xerais do orzamento 2022 da Fundación Pública de Servizos Deportivos Municipais, para atender a mellora das instalacións municipais no Campo de fútbol Manuel Jiménez. En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Dada a urxencia que revisten as actuacións que pretenden acometerse coas indicadas modificacións orzamentarias, farase uso da excepción prevista na base Nº10 das BEO 2022 prorrogadas, de forma que transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo; a tal fin publícase como quedará a situación do orzamento para o presente exercicio, resumido por capítulos, despois da aprobación do expediente de modificación de créditos: Vilagarcía de Arousa, na data da sinatura electrónica O ALCALDE Asdo: Alberto Varela Paz Sinatura dixitalizada
IN407A 2022/278-4, DISTRIBUCIÓN ELECTRICIDAD, S. A., LEVANTAMENTO DE ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA REFORMA LMTA VLG807 NO LUGAR DE CASAL, CONCELLO DE SANXENXO
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 13/02/2023)

A instalación denominada Reforma LMTA VLG807 no lugar de Casal foi declarada de utilidade pública mediante resolución do 25 de novembro de 2022, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 30 de marzo de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Sanxenxo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 31 de xaneiro de 2023 A xefa territorial Beatriz López del Olmo
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 19/07/2023)

Por resolución da alcaldía de data 17.07.2023 adoptouse a seguinte resolución Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente 1. Delegar en D. Jiancheng Bildea Tasinchana como Primeiro Tenente de alcalde a representación do concello no acto de sinatura de escritura de compraventa de parcela o vindeiro 21 de xullo de 2023.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Comunicar a D. Jiancheng Bildea Tasinchana a presente resolución para o seu coñecemento. Cerdedo-Cotobade O Alcalde Jorge Cubela López Documento asinado dixitalmente á marxe
PADRÓNS FISCAIS DO SERVIZO DE AXUDA NO FOGAR XANEIRO-FEBREIRO 2023
ADMINISTRACIÓN LOCAL — Municipal — Forcarei (Recadación, 02/10/2023)

Primeiro.- Tendo sido aprobados por resolución da alcaldía os padróns de liquidacións tributarias derivadas da prestación do servizo de axuda no fogar nos meses de XANEIRO e FEBREIRO do ANO 2023. Segundo.- En cumprimento do disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, EXPÓÑENSE AO PÚBLICO OS PADRÓNS APROBADOS, mediante a publicación do presente edicto no BOP e no taboleiro de anuncios do concello, POR UN PERÍODO DE 20 DÍAS dende a publicación, para o seu exame e reclamación por parte das persoas interesadas. Conforme ao disposto no artigo 12 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, esta publicación servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria, Transcorrido o prazo de ingreso, as débedas serán esixidas polo procedemento de prema e se devengarán as correspondentes recargas do período executivo, os intereses de demora e, no seu caso, as costas que se produzan Terceiro.- Contra as liquidacións, os interesados poderán interpor recurso preceptivo de reposición ante o Sr. Alcalde, segundo o establecido no artigo 108 da Lei 7/1985 reguladora das bases do réxime local, e de acordo co disposto no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte ao remate do período de exposición pública do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Forcarei, á data da sinatura dixital, A ALCALDESA, Verónica Pichel Guisande.
APROBACIÓN DEFINITIVA ETD PARA REAXUSTE DE ALIÑACIÓNS NA PARCELA A-3 BOSQUE DESAMPARADOS
ADMINISTRACIÓN LOCAL — Municipal — Vilagarcía de Arousa (Urbanismo e Patrimonio, 26/01/2023)

Polo Pleno, en sesión celebrada o 29 de decembro de 2022, acordouse: Primeiro: Aprobar definitivamente o estudo de detalle para reaxuste de aliñacións en Bosque Desamparados, parcela A3, da Unidade de Execución Integral 6 (UEI-6), promovido por dona Gloria Mabel Alejandra Valeria Casamen Zougagh e/n Xunta de Compensación UEI-6 Segundo: Publicar no prazo dun mes no Diario Oficial de Galicia o acordo de aprobación definitiva, de conformidade co disposto no artigo 82 da Lei 2/2016, do Solo de Galicia (LSG) e no artigo 199 do seu regulamento. Publicar no Boletín Oficial da Provincia de Pontevedra o documento que conteña a normativa e as ordenanzas. Terceiro: Remitir o expediente, en soporte dixital, á Consellería competente en materia de urbanismo, para a súa inscrición no rexistro de planeamento urbanístico de Galicia, de conformidade co sinalado no artigo 88 da LSG. A ordenación deste estudo de detalle é a seguinte: Clasificación do solo: Solo Urbano Non Consolidado delimitado polo PXOM. Parcelación: No proxecto de equidistribución (compensación) que adxudique fincas de reemprazo en función das fincas iniciais, non se permitirán parcelas nas que as superficies sexan inferiores á superficie mínima establecida na ordenanza de aplicación. Neste caso a ordenanza de aplicación sinalada polo PXOM é R1. Normas de edificación: Se cumprirá o disposto pola ordenanza R1 establecida polo PXOM vixente: Outros (acordo plenario 25/11/2004): De conformidade co previsto na Lei 9/2002, de Ordenación Urbanística e Protección do Medio Rural de Galicia, artigo 64, f) e 70.2, o Plan Especial deberá prever, a lo menos, reservas de solo necesarias para localizar o 20% da edificabilidade residencial con destino a vivendas suxeitas a algún réxime de protección pública. Contra este acordo que pon fin á vía administrativa, poderase interpor recurso contencioso–administrativo no prazo de dous meses a contar dende o día seguinte da publicación deste anuncio perante o Tribunal Superior de Xustiza de Galicia, sen prexuízo de calquera outro recurso ou acción que coiden oportuno. Vilagarcía de Arousa O Alcalde Alberto Varela Paz
LISTA PROVISIONAL DAS PERSOAS ADMITIDAS E EXCLUIDAS DA OFERTA DE EMPREGO PÚBLICO EXCEPCIONAL PARA A ESTABILIZACIÓN DO EMPREGO TEMPORAL
ADMINISTRACIÓN LOCAL — Municipal — Meis (Persoal, oposicións, 16/03/2023)

Rematado o prazo de presentación de instancias de participación no proceso selectivo da oferta de emprego público excepcional para a estabilización do emprego temporal do Concello de Meis, Por Decreto da Alcaldía 2023-0149, de data 03 de marzo de 2023, aprobouse o lista provisional de persoas admitidas e excluidas, de acordo co previsto nas bases xerais e específicas da convocatoria publicadas no Boletín Oficial da Provincia nº 246 de 27 de decembro de 2022 e nº 247 de 28 de decembro de 2022, procédese á sua publicación. Ningunha. De acordo co disposto na cláusula 5.2 das Bases da convocatoria, as persoas excluídas disporán dun prazo de dez (10) días hábiles, para poder corrixir -de ser o caso- o defecto que motivou a exclusión. DOCUMENTO ASINADO ELECTRONICAMENTE O DÍA DA SINATURA ELECTRONICA
EXPOSICIÓN PÚBLICA DA MATRÍCULA DO IMPOSTO SOBRE ACTIVIDADES ECONÓMICAS (IAE) CORRESPONDENTE Ó EXERCICIO 2023
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/05/2023)

De conformidade co artigo 90 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, a matrícula do Imposto sobre Actividades Económicas do exercicio do 2023 exponse ao público, durante 15 días naturais dende o día seguinte ó da publicación do presente anuncio, nos seguintes concellos: ARBO, BARRO, BAIONA, CALDAS DE REIS, CAMBADOS, CAMPO LAMEIRO, CANGAS, A CAÑIZA, CATOIRA, CERDEDO–COTOBADE, COVELO, CRECENTE, CUNTIS, DOZÓN, A ESTRADA, FORNELOS DE MONTES, AGOLADA, GONDOMAR, LALÍN, A LAMA, MEAÑO, MEIS, MOAÑA, MONDARIZ, MONDARIZ-BALNEARIO, MORAÑA, MOS, AS NEVES, NIGRÁN, OIA, PAZOS DE BORBÉN, POIO, PONTEAREAS, PONTE-CALDELAS, PONTECESURES, O PORRIÑO, PORTAS, RODEIRO, O ROSAL, SALCEDA DE CASELAS, SALVATERRA DE MIÑO, SANXENXO, SILLEDA, SOUTOMAIOR, TOMIÑO, TUI, VALGA, VILABOA, VILA DE CRUCES, VILANOVA DE AROUSA. Contra os actos de inclusión dun suxeito na matrícula, así como a súa exclusión ou alteración de calquera dos datos que deben constar na mesma, os interesados poderán interpor no prazo dun mes, a contar desde o seguinte ó do remate do período de exposición pública, recurso de reposición perante o órgano da Administración Tributaria do Estado competente ou reclamación económica-administrativa ante o Tribunal Económico-Administrativo Rexional de Galicia no mesmo prazo, sen que poidan interpoñerse simultaneamente ámbolos recursos (art.91 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e art.4 do Real Decreto 243/1995, de 17 de febreiro). O Tesoureiro, (Asinado dixitalmente ao marxe)
ACORDO PARA ESTABLECER A PERIODICIDADE DAS SESIÓNS PLENARIAS DO CONCELLO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 12/07/2023)

O Pleno do Concello de Arbo na súa sesión celebrada o día 26.06.2023 acordou fixar as xuntanzas ordinarias deste órgano municipal para ás 11.00 horas do último xoves de cada trimestre natural, establecendo que se esta data coincide con día festivo ou non laborable a celebración adiantarase cara o día hábil inmediatamente anterior. Tamén se acorda que, por razóns debidamente xustificadas, e previo acordo dos voceiros dos grupos municipais con representación na Corporación Municipal, poderá alterarse puntualmente o día de celebración da sesión ordinaria do Pleno Municipal. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Arbo. O Alcalde, Horacio Gil Expósito. DOCUMENTO ASINADO DIXITALMENTE O 28.06.2023.
DH. A36.92605. SOLICITUDE DA CCUU CABANELAS DE CAUDAL DE AUGA PROCEDENTE DE DOUS MANANCIAS NO LUGAR DE CABANELAS, LIRIPIO (A ESTRADA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 16/10/2023)

Este anuncio ten por obxecto abrir a regulamentaria información pública que prescribe o art.109 do Regulamento do Dominio Público Hidráulico. As características do aproveitamento son: Descrición: A auga das dúas captacións reúnese para conducila a depósito formigón 4,80×3,80×1,90 m situado na parc.39 do pol.190 da Estrada. Do depósito parten tubaxes individuais cara a cada unha das vivendas que abastece a Comunidade no lugar de Cabanelas. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello da Estrada ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Carolina Veronica Cristina Luisa Grive Caso (sinatura dixital)
NOMEAMENTO DE PERSOAL LABORAL FIXO
ADMINISTRACIÓN LOCAL — Municipal — Catoira (Persoal, oposicións, 15/02/2023)

Por resolución de 8 de febreiro de 2023, á vista da proposta do Tribunal Cualificador do proceso selectivo convocado ao efecto, a Alcaldía-Presidencia nomeou ó seguinte persoal laboral fixo, para as prazas denominadas “PERSOAL DE SERVIZOS VARIOS”, pertencentes á categoría V, vacantes na Relación de Postos de Traballo deste concello e incluídas na Oferta de Emprego Público para o exercicio de 2021. Catoira, 8 de febreiro de 2023. O ALCALDE-PRESIDENTE Asdo. Alberto García García. (Documento asinado dixitalmente á marxe)
CESAMENTO PERSOAL EVENTUAL
ADMINISTRACIÓN LOCAL — Municipal — Poio (Persoal, oposicións, 01/09/2023)

Conforme ao establecido no artigo 104 bis da Lei 7/1985, de 2 de abril, de bases do réxime local (LBRL) e nos artigos 29 e 30 e 201 da Lei 2/2015, de 29 de abril, do emprego público de Galicia (LEG) publícase o cesamento de D. Carles Enric Sandberg Perez de Larraya con DNI. ***2076**, nomeado mediante Resolución número 2020-0058 de data 28 de xaneiro de 2020, no posto reservado a persoal eventual. Data efectos de cesamento: 16-06-2023. O que se publica aos efectos de dar cumprimento ao establecido na lexislación vixente. Asinado dixitalmente á marxe na data indicada O Alcalde Angel Moldes Martínez
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.3/2023
ADMINISTRACIÓN LOCAL — Municipal — Rodeiro (Presupostos e cadros de persoal, 07/09/2023)

Rematado o prazo de exposición pública do acordo adoptado polo Pleno do Concello, en data 31/07/23, de aprobación inicial do expediente de modificación de créditos núm.3/2023 do Orzamento Xeral do Concello para o exercicio de 2017, prorrogado e en vigor a esta data, na modalidade de suplemento de créditos a financiar con cargo ao remanente líquido de tesourería da liquidación do orzamento correspondente ao exercicio de 2022, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do Texto Refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. O resume por capítulos do orzamento municipal vixente, unha vez incorporadas as modificacións aprobadas, queda do seguinte xeito: Contra o presente acordo, os/as interesados/as poderán interpoñer directamente recurso contencioso-administrativo na forma e prazos establecidos na Lei reguladora de dita xurisdición. A interposición de recurso non suspenderá por si soa a efectividade do acordo impugnado. Rodeiro, 29 de agosto de 2023 O alcalde (sinatura dixital) José Luís Camiñas Vázquez
APROBACIÓN DEFINTIVA MODIFICACIÓN INVENTARIO DE BENS MUNCIPAIS. INCLUSIÓN CAMIÑO DOUTOR BENITO FARIÑAS-SANTA CRISTINA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 23/10/2023)

Por medio da presente faise público que con data 05 de outubro de 2023 o Pleno do Concello de Baiona en sesión ordinaria adoptou o seguinte acordo de aprobación defintitiva: Primeiro.— Aprobar definitivamente a rectificación do Inventario de Bens Municipais e da ficha; nome da vía pública: Cmño. Doutor D. Carmelo Manuel Del Corro Nastasia-Santa Cristina Plano 52, Epígrafe 1, Grupo C, número de Orde 201, ao obxeto de incorporar o Inventario o tramo do camiño sinalado. Segundo.— Aprobar definitivamente a proposta de ficha elaborada polo departamento de urbanismo deste Concello, para a súa incorporación o Inventario de Bens Municipais. Terceiro.— Que se proceda a notificar o presente acordo os interesados co réxime de recursos aplicable. Cuarto.— Que se proceda a publicar anuncio de aprobación definitiva don presente acordo no Boletín Oficial de Pontevedra. Contra o presente Acordo, que pon fin á vía administrativa, pódese interpoñer alternativamente ou recurso de reposición potestativo, no prazo dun mes para contar desde o día seguinte á publicación do presente anuncio, ante o Pleno deste Concello de Baiona, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas, ou recurso contencioso-administrativo, perante a xurisdicción Contenciosa-Administrativa, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpoñer o recurso de reposición potestativo, non poderá interpoñer recurso contencioso-administrativo ata que aquel sexa resolvido expresamente ou se produciu a súa desestimación por silencio. Todo iso sen prexuízo de que poida exercitar calquera outro recurso que estime pertinente. Asó o manda e asina o Sr. Alcalde, Jesús Vázquez Almuíña.
DH. A36.83248. SOLICITUDE DE Mª ELENA MOLDES GÜIMIL DE CONCESIÓN DE CAUDAL DE AUGA PROCEDENTE DUN MANANCIAL NO LUGAR DE FONTE DO CURRO, BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 24/07/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. A auga cáptase mediante mina-galería duns 15 m lonx. e 1,35 x 0,65 m sección. Condúcese soterrada baixo estrada ata parc.415 do pol.212 para rega desta e abastecemento da vivenda existente. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Alexandra Florina Prego de Oliver Uterga (sinatura dixital)
NOMEAMENTO DE MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Agolada (Outros documentos, notificacións e informacións públicas, 19/07/2023)

Con data 19 de xuño de 2023, polo Sr. Alcalde-Presidente dictouse a seguinte: De conformidade co disposto nos artigos 20.1b) e 23 da Lei 7/1985, do 2 de abril, Reguladora das Bases de Réxime Local, artigo 65 da Lei 5/1997, do 22 de xullo, de Administración Local de Galicia, é de existencia POTESTATIVA, e no caso de ser creada polo Pleno, a mesma estará integrada polo Alcalde e un número de concelleiros non superior ó tercio do número legal dos membros da Corporación. Visto o disposto nos artigos 52, 53 e 112.3 do Regulamento de Organización, Funcionamento e Réxime Xurídico das Entidades Locais, do 28 de novembro de 1986, RESOLVO: PRIMEIRO. Nomear membros da Xunta de Goberno Local, aos seguintes Concelleiros/as: SEGUNDO. Da presente resolución darase conta ó Pleno na primeira sesión que se celebre, notificándose, ademais, persoalmente aos designados e publicarase no Boletín Oficial da Provincia de Pontevedra, sen prexuízo de súa efectividade desde o día seguinte ao da presente resolución.” En Agolada, na data da sinatura electrónica O Alcalde-Presidente Don Luis Calvo Miguélez
APROBACIÓN PROVISIONAL MODIFICACIÓN DA ORDENANZA FISCAL REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA (IIVTNU)
ADMINISTRACIÓN LOCAL — Municipal — Baiona (Ordenanzas e Regulamentos, 13/04/2023)

O Pleno, en sesión do 22 de marzo de 2023, aprobou provisionalmente a modificación da Ordenanza Fiscal Reguladora do Imposto sobre o Incremento de Valor dos terreos de Natureza Urbana (IIVTNU). De conformidade co disposto no artigo 17.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, sométese o expediente a información pública, a efectos de que os interesados poidan examinalo e presentar as reclamacións que estimen oportunas, dentro do prazo de 30 días hábiles seguintes, contados a partir do seguinte ao da derradeira publicación do anuncio no BOP de Pontevedra ou no diario ao que se refire o artigo 17.2 do Real Decreto Lexislativo 2/2004. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora de Facendas Locais, entenderase definitivamente adoptado o acordo provisional. O alcalde, Carlos Gómez Prado, DOCUMENTO ASINADO TELEMÁTICAMENTE AO MARXE
LISTAXE DE ADMITIDOS E CONSTITUCIÓN DO TRIBUNAL DO PROCESO SELECTIVO DE ESTABILIZACIÓN DO EMPREGO: PRAZA AUXILIAR ADMINISTRATIVO SERVIZOS ECONÓMICOS
ADMINISTRACIÓN LOCAL — Municipal — Guarda, A (Persoal, oposicións, 24/02/2023)

Por Resolución da Alcaldía ditouse a seguinte resolución: Finalizado o prazo de presentación de solicitudes no proceso de estabilización de emprego de longa duración no Concello da Guarda ( unha praza de AUXILIAR ADMINISTRATIVO DE SERVIZOS ECONÓMICOS) e en virtude das facultades que me confire o ordenamento xurídico RESOLVO: PRIMEIRO.- Aprobar a seguinte lista de admitidos, que ao non haber excluídos, é definitiva: GERMAN VICENTE LEONARDO XAVIER ARIZTIMUÑO NOVIKOV EBRAHIMA TALEA OULALITE AGUSTIN JORGE MENDIVIL EL ABDELAOUI CEBRIA KHTIRA NOWAKOWSKI LAURA JIMENA SANTAISABEL AMIGUETI MAYO LELIA NISO LEONTE ENRIQUE ALFREDO YUN OLUCHA MARTIN DE LOECHES FRANKLIN ALEXANDER QUEREMON OLOGEANU LUIS ELOY COMBA FERNANDEZ MORENO XIUWEI FRANCISCO MARCELINO MAHDADI PEITAVI SEGUNDO.- Fixar o seguinte tribunal cualificador: Presidente: María Soledad Diz Amil, persoal laboral do Concello da Guarda ( titular); Pedro Ramon Rial Gladwell, Tesoureiro do Concello da Guarda (suplente). Secretario: José Carlos Martínez Crespo, persoal funcionario do Concello da Guarda (titular); Julia María Carrasco González-Alegre, Secretaria do Concello da Guarda (suplente) Vogais: Kai Jose Genaro Torrentbo Brianso, persoal funcionario do Concello da Guarda (titular); Huguette Planet Benabderrahim, persoal laboral do Concello da Guarda (suplente) Sacha Irias Legaspi, persoal funcionario do Concello da Guarda (titular); Ubdaldo Zabala l Arbulu, persoal laboral do Concello da Guarda (suplente). Sebastian Camilo Cornu India, persoal laboral do Concello da Guarda (titular); Lenin Tiuc Toril, persoal laboral do Concello da Guarda (suplente). TERCEIRO.- Fixar como data de constitución do Tribunal o vindeiro día 17 abril de 2023 de 2023, ás 17:00 horas na Casa do Concello da Guarda. Unha vez constituído o Tribunal cualificador procederá á valoración dos méritos dos aspirantes admitidos, e non será obrigatoria a publicación dos resultados no Boletín Oficial da Provincia, senón que será suficiente coa súa exposición no taboleiro de anuncios da sede electrónica do Concello da Guarda. CUARTO.- Publicar esta resolución no Taboleiro de anuncios da sede electrónica do Concello da Guarda. O Alcalde Documento asinado dixitalmente á marxe
APROBACIÓN DEFINITIVA DO ORZAMENTO 2023
ADMINISTRACIÓN LOCAL — Municipal — Moaña (Presupostos e cadros de persoal, 19/05/2023)

Aprobado definitivamente polo Concello Pleno, en sesión extraordinaria celebrada o día 15 de maio de 2023, o Orzamento Xeral deste Concello e do Patronato Municipal Beiramar para o ano 2023, as Bases de Execución e o Cadro de Persoal, en cumprimento do disposto nos artigos 169.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e 20.3 do Real Decreto 500/1990, do 20 de abril, fanse públicos os importes por capítulos de cada un dos dous orzamentos incluídos no xeral, así como do orzamento consolidado:
APROBACIÓN PROVISIONAL DAS ORDENANZAS FISCAIS E REGULADORAS DE PREZOS PÚBLICOS PARA O ANO 2024
ADMINISTRACIÓN LOCAL — Municipal — Lalín (Ordenanzas e Regulamentos, 02/11/2023)

O Concello de Lalín, en sesión plenaria de data 27 de outubro do 2023, co quórum legalmente esixible acordou provisionalmente o seguinte: Primeiro. — Aprobar provisionalmente para o exercicio 2024 e seguintes a imposición e ordenación de tributos e prezos públicos conforme ás seguintes ordenanzas e a modificación ou derrogación das Ordenanzas fiscais ou reguladoras de prezos públicos que a continuación se relacionan: Terceiro.— En cumprimento do disposto nos apartados 1 e 2 do artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, de 2 de abril, reguladora das bases do Réxime Local, os citados acordos provisionais exporase ó público no taboleiro de anuncios do Concello, estando a disposición dos interesados o expediente elevado ó Pleno no departamento de Tesourería do Concello durante trinta días hábiles, durante os cales poderán examinar o expediente e presentar as reclamacións que estimen oportunas. O prazo de trinta días comezará a contar dende o día seguinte ó da publicación deste anuncio no Boletín Oficial da Provincia. Durante o período de exposición pública das Ordenanzas, quen teña un interese directo, nos termos previstos no artigo 18 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, poderán examinar o expediente e presentar as reclamacións que estimen oportunas. Transcorrido o período de exposición pública sen presentarse reclamacións, os acordos adoptados restarán definitivamente aprobados. Lalín, 27 de outubro de 2023. A Concelleira delegada de Facenda. María Paz Pérez Asorey. DOCUMENTO ASINADO DIXITALMENTE.
DH. W36.85363, SOLICITUDE DE ALBERTO GIL LANDEIRA DE AUTORIZACIÓN DE LEGALIZACIÓN DE EDIFICACIÓN, NO LUGAR DE BALTEIRO, NA PARROQUIA DE FIGUEIRIDO (SANTO ANDRÉ), NO CONCELLO DE VILABOA (PONTEVEDRA).
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 12/04/2023)

As obras solicitadas consisten na legalización de edificación destinado coma galpón agrícola e cambio de uso coma vivenda unifamiliar, de planta baixa de 75,20 m2 de superficie total construída e máis anexo de 25,65 m2, con cimentación e estrutura de formigón, muro de peche de lindes e actuacións de urbanización interior en parcelas de referencia catastral 36058A001000310000LY,36058A001000320000LG, 36058A001000330000LQ e 36058A001000340000LP, en zona de policía e a unha distancia de 21,42 m do leito dun regato Innominado (IDCURSO=10037952294), no lugar Balteiro, parroquia de Figueirido, concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a tramitadora – Xulian Darmaz Udvar (Sinatura dixital)
SUBVENCIÓNS CONCEDIDAS POLO SERVIZO DE CULTURA NO MES DE MAIO DE 2023
ADMINISTRACIÓN LOCAL — Provincial — Deputación Provincial (Subvencións e axudas, 25/05/2023)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de maio do ano 2023, polo Servizo de Cultura desta Deputación Provincial:
DECRETO DE ALCALDÍA DE NOMEAMENTO DE NOVO CONCELLEIRO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 25/08/2023)

Na sesión ordinaria do Pleno da Corporación do 10.08.2023 tomou posesión como novo concelleiro do grupo municipal do BNG, D. Enrique Bernardo Yony Besos Claverol, polo que en uso das facultades que me confiren os artigos 20.1. b) e 23.1 da Lei 7/1985, de 2 de abril, reguladora das bases do réxime local, e de conformidade cos artigos 68.5 e 66.2 da Lei 5/1997, de 22 de xuño, da administración local de Galicia, Primeiro.- Designar a D. Enrique Bernardo Yony Besos Claverol como membro da Xunta de Goberno Local, da Comisión Informativa de Asuntos Plenarios e da Comisión Especial de Contas. Segundo.- Sinalara a efectividade do nomeamento disposto nesta resolución a partir do día da súa expedición. Terceiro.- Publicar a resolución no Boletín Oficial da Provincia, no taboleiro de edictos municipal e no portal de transparencia. Cuarto.- Notificar a resolución á persoa interesada referida no apartado primeiro da parte dispositiva. Quinto.- Dar conta da resolución ao Pleno do Concello na primeira sesión que celebre. A alcaldesa, (sinatura dixital á marxe).
APROBACIÓN DO PADRÓN TAXA AUGA POTABLE, SANEAMENTO, RECOLLIDA E TRATAMENTO DE RSU. SEGUNDO BIMESTRE 2023
ADMINISTRACIÓN LOCAL — Municipal — Poio (Recadación, 07/09/2023)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2023 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día seis de xuño de dous mil vinte tres, adoptou, entre outros, o seguinte acordo: Aprobar o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 2º bimestre 2023. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Augas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Poio, a 9 de xuño de 2023 v. e pr. O ALCALDE